জিকসন, ধীরজ সিংহরা অনুপ্রাণিত হতে পারে সুনীল ছেত্রীদের পারফরম্যান্স দেখে। বৃহস্পতিবার রাজধানীতে যুব বিশ্বকাপে
নর্টন দ্য ম্যাটোসের ভারতের সামনে ঘানা।
যুব বিশ্বকাপের পরের পর্বে পৌঁছনোর একটা সামান্য সুযোগ রয়েছে ভারতের। তার আগে সুনীল ছেত্রী অ্যান্ড কোং বেঙ্গালুরুতে ৪-১ উড়িয়ে দিল ম্যাকাওকে। আর এই জয়ের ফলে টানা এগারো ম্যাচে অপরাজিত ভারত। ছ’ বছর বাদে এএফসি এশিযান কাপের মূলপর্বে যোগ্যাতা অর্জন করে ফেলল স্টিভেন কনস্ট্যানটাইনের ভারত। 
‘দাদা’দের এই জয় দেখে যুব দল উত্তেজিত হতেই পারে। লক্ষ্মীবার অন্য অবতারে ধরা দিতেই পারে ম্যাটোসের ভারত।
অর্থাৎ মাঠে নামার আগেই ম্যাটোসের দলে বাড়তি অ্যাড্রিনালিন সঞ্চার করে দিয়ে গেলেন সুনীল ছেত্রীরা। 
 
আজকের ম্যাচটা জিতলেই ২০১৯ এএফসি এশিয়ান কাপের যোগ্যতা অর্জন করে ফেলত ভারত। আর নব্বই মিনিটের শেষে
তাই হয়েছে। প্রথম গোল করেন রাওলিন বর্জেস। তার পর সুনীল ছেত্রী ও লালপেখলুয়া ভারতের ব্যবধান বাড়ান। মাঝে
ম্যাকাওয়ের ফাই হো আত্মঘাতী গোল করে বসেন। ম্যাকাওয়ের হয়ে একটি গোল করেন নিকোলাস তারাও। 
এবার নিয়ে চতুর্থবার এএফসি এশিয়ান কাপের যোগ্যতা অর্জন করল ভারত। শেষবার ভারত এই টুর্নামেন্টে যোগ্যতা অর্জন
করেছিল ২০১১ সালে। 
তবে এদিনের জয়ের মাধুর্য অন্যরকমের। ঘরের মাটিতে চলছে যুব বিশ্বকাপ। আর সেই সময়েই সুনীল ছেত্রীরা দেশকে নিয়ে
গেলেন এএফসি কাপের মূলপর্বে।